
RAPORT DE SPECIALITATE
privind aprobarea Studiului de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020” – municipiul Timişoara
Având în vedere Expunerea de motive a Primarului Municipiului Timişoara şi Proiectul de hotărâre privind aprobarea Studiului de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020” – municipiul Timişoara,  prin care se propune aprobarea Studiului de Fezabilitate şi a indicatorilor tehnico-economici aferenţi ”Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020” – municipiul Timişoara,

Facem următoarele precizări:
In vederea dezvoltării infrastructurii de apă şi apă uzată a judeţului Timiş, Aquatim SA a elaborat „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”. Proiectul se încadrează în actuala etapă de dezvoltare 2014-2020 şi este prevăzută finanţarea acestuia prin Programul Operational Infrastructura Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată.

Prin OS 3.2 se promovează acţiuni ce contribuie la îndeplinirea priorităţilor din Tratatul de Aderare pentru sectorul de apă şi apă uzată şi care reprezintă continuarea strategiilor anterioare, finanţate prin ISPA şi POS Mediu 2007-2013.

Principalele rezultate urmărite prin promovarea investiţiilor în domeniul apei şi apei uzate vizează realizarea angajamentelor ce derivă din directivele europene privind epurarea apelor uzate (91/271/EEC) şi calitatea apei destinate consumului uman (Directiva 98/83/CE):

· ape uzate urbane colectate şi epurate (din perspectiva încărcării organice biodegradabile) pentru toate aglomerările mai mari de 2.000 l.e. şi 
· serviciu public de alimentare cu apă potabilă, controlată microbiologic, în condiţii de siguranţă şi protecţie a sănătăţii, extins la populaţia din localităţile cu peste 50 locuitori 
Studiu de Fezabilitate a fost elaborat în cadrul contractului “Asistenta Tehnica pentru Pregătirea Aplicaţiei de Finanţare şi a Documentaţiilor de Atribuire pentru Proiectul Regional de Dezvoltare a Infrastructurii de Apa si Apa Uzata din Judetul Timis, in perioada 2014-2020”.
Scopul proiectului este de a dezvolta sectorul de apa şi apa uzata din aria de operare a Aquatim S.A, in vederea atingerii tintelor asumate de Romania conform Tratatului de Aderare la Uniunea Europeana, particularizate la nivelul judetului Timis. Studiul de Fezabilitate a fost elaborat cu scopul de a fundamenta Aplicatia de Finantare, întocmita în vederea obţinerii finanţării Proiectului Regional de Dezvoltare a Infrastructurii de Apa si Apa Uzata din Judetul Timis, in perioada 2014-2020.

Proiectul va beneficia de finantare din partea Uniunii Europene din Fondul de Coeziune, Bugetul de Stat, Bugetul Local şi contribuţie beneficiar.
Obiective specifice ale Proiectului si indicatori de rezultat:

a. asigurarea accesului la serviciul public de alimentare cu apa de calitate, controlata microbiologic, in  conditii de siguranta si  protectie a sanatatii, in conformitate cu Directiva 98/83/ CE de la 80 % inainte de Proiect la 98 % dupa Proiect;

b. cresterea nivelului colectarii si epurarii apelor uzate, respectiv imbunatatirea calitatii efluentilor, in conformitate cu Directiva privind Apele Uzate Urbane 91/271/CEE, in 28 aglomerari, de la  87 % inainte de Proiect, la 98 % dupa Proiect (exprimat in LE)

c. imbunatatirea sistemelor de management al apei si apei uzate prin:

c.1. reducerea procentului de apa non profit  in aria Proiectului de la 38 % inainte de Proiect,  la 28 % dupa Proiect;

c.2. reducerea infiltratiilor in retelele de canalizare din aria Proiectului  de la 35 % inainte de Proiect  la 25 % dupa Proiect; 

c.3. optimizarea functionarii si operarii sistemelor de apa si canalizare in 26 de sisteme de alimentare cu apa si 28 de aglomerari;

c.4. introducerea a 5 sisteme SCADA zonale si a unui sistem SCADA /regional in 6 localitati, din cele 6 zone de operare aferente infrastructurii de apa/canalizare (pentru controlul intregii arii de operare) si prevederea SCADA local pentru toate obiectele noi/reabilitate;

d. imbunatatirea nivelului de gestionare a namolului din 28 aglomerari

Obiectivul general al Proiectului pentru municipiul Timişoara constă în:

· Conducta de transport pentru alimentare cartier Aeroport (racord la conducta de transport Timisoara – Giarmata Vii);

· Reabilitare conducta de aductiune de la frontul de captare Timisoara Est – STA Urseni pe o lungime L = 100m. Se vor reabilita si 10 camine pe lungimea respectiva;
· Modernizare statie de tratare Bega:

· Conducta de legatura, de la camera de amestec la statia de pompare treapta I;

· Montarea in bazinul de aspiratie a statiei de pompare treata I, a doua mixere submersibile;

· Modificarea scopului tehnologic pentru statia de pompare treapta I - in momentul de fata pompeaza apa decantata la filtre, iar dupa realizarea investitiei, va pompa apa bruta in decantoarele lamelare;

· Decantoare lamelare;

· Gospodarie de reactivi (polimer);

· Statie de filtrare noua;

· Statie de pompare, pentru golirea rezervoarelor de 10000 mc;

· Conducte in incinta;

· Demolari si amenajarea terenului;

· Sistem SCADA.

· Extinderea si reabilitarea prin inlocuire retea de distributie in Timisoara.

Conform Studiului de Fezabilitate si Devizului General, aprobate în cadrul CTA Aquatim SA,  valoarea investitiilor aferente municipiului Timisoara se ridica la suma de 49.053.052 euro, fara TVA 

Pentru municipiul Timisoara, indicatorii tehnico-economici inclusi in proiect sunt urmatorii :
         -Conductă de transport/distributie
      578 m
         -Reabilitare conducta de aductiunea
      100 m

         -Modernizare staţie de tratare apă de suprafaţă
       1 buc.

         -Extindere retea de distribuţie                                                   447 m  

         -Reabilitare retea de distribuţie                                            38.505 m

         -Sistem SCADA Regional                                                         1 buc.

         -Reabilitare retea de canalizare                                           16.365 m

         -Linie de uscare a namolurilor                                                  1 buc.
Ţinând cont de aspectele prezentate mai sus, precum şi de importanţa investiţiilor incluse în studiul de fezabilitate, propunem  aprobarea Studiului de Fezabilitate privind ”Proiectul regional de dezvoltare a infrastructurii de apă şi apă uzată din judeţul Timiş, în perioada 2014-2020” şi a indicatorilor tehnico-economici pentru Municipiul Timisoara,  conform Anexei.

Având în vedere prevederile legale expuse în prezentul raport, apreciez că proiectul de hotărâre privind aprobarea Studiului de Fezabilitate privind ”Proiectul regional de dezvoltare a infrastructurii de apă şi apă uzată din judeţul Timiş, în perioada 2014-2020” si a indicatorilor tehnico-economici pentru Municipiul Timisoara, îndeplineşte  condiţiile pentru a fi supus dezbaterii şi aprobării plenului consiliului local. 

       DIRECTOR  DIRECŢIA EDILITARĂ,



ŞEF SERVICIU D.P.P.C.A.A.,

  

       CULIŢĂ CHIŞ



                                   IOAN GANCIOV                                        


        



                                      CONSILIER  B.C.A.A.,


                                               CAMELIA CEAUŞESCU



                                                                                        

                               
             Red. / Dact. : C.C. ; Ex:1                                                                                                                                                                                                                       Cod FO 53 – 01, Ver. 1                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 

